བརྩེ་བ་ནི་བྱམས་སེམས་དང་ཕན་སེམས་ལྟ་བུའི་ཚོར་བ་འདྲ་མིན་སྟོན་པའི་ཐ་སྙད་ཅིག་ཡིན།ཡིན་ཡང༌།རུའུ་སེལ་ལ་མཚོན་ན་བརྩེ་བ་ནི་ཆེས་ཚད་མཐོ་བའི་དགའ་སྤྲོ་དང་གདུང་སེམས་མཉམ་བསྐྱེད་གཉིས་ཀྱི་ཟུང་འབྲེལ་དམ་པོ་དེ་ཡིན།ཕ་མའི་དགའ་ཚོར་ཡང་རང་གི་བུ་ཕྲུག་གི་ལུས་སྟེང་ན་འབྱུང་བ་འདི་གཉིས་ཀྱིས་ཟུང་འབྲེལ་དམ་པོ་བྱེད་པའི་སྟེང་ནས་སྐྱེས་ཀྱི་ཡོད།དེ་བཞིན་དུ་བརྩེ་བ་དང་ཆགས་སྤྱོད་ཀྱང་དེ་བཞིན་རེད།དགའ་སྤྲོ་ཡོད་ཀྱང་གདུང་སེམས་མཉམ་བསྐྱེད་མེད་ན་མི་དེ་གདུག་རྩུབ་ཅན་ཞིག་ཏུ་འགྱུར་སྲིད།རང་ཉིད་ལ་བརྩེ་བ་རག་འདོད་ཡོད་མཁན་གྱི་མི་ཞིག་ཡིན་ན་ཁོང་རང་ལ་ན་ཚ་ཧ་ཅང་ལྗིད་མོ་བྱུང་ན་མ་གཏོགས་འདི་གཉིས་ཚང་བར་རེ་བ་རྒྱག་གི་ཡོད།ཕན་སེམས་ཀྱི་འབྱུང་བ་ནི་འདིའི་སྐབས་སུ་ཆེས་མཁོ་བ་དེ་ཡིན་སྲིད།དེར་བརྟེན།དགའ་སྤྲོ་དང་གདུང་སེམས་མཉམ་བསྐྱེད་ཡོད་མེད་གང་ཡང་རུང༌།འཚོ་བ་ལེགས་པོ་ལ་ཕན་སེམས་ཀྱི་འབྱུང་བ་དེ་དགོས་ཀྱི་ཡོད།དགའ་སྤྲོ་ནི་དོན་དངོས་ཀྱི་འཚོ་བའི་ནང་ང་ཚོའི་བདེ་སྐྱིད་གང་དག་གིས་གྲུབ་མིན་ལྟ་བྱེད་ཀྱི་ཚོར་བ་ཞིག་ཡིན་ལ།དེས་ང་ཚོས་འགྲོ་བ་མིའི་སྤྱི་ལ་ཚོར་བ་དེ་འདྲ་གཅིག་པ་སྟོན་པར་སྔོན་འགོག་བྱེད་ཀྱི་ཡོད།ཡིན་ཡང༌།དགའ་སྤྲོ་དང་ཕན་སེམས་བར་རྩོད་རྙོག་འབྱུང་སྐབས།དེ་དག་ངེས་པར་དུ་བར་འདུམ་གྱིས་ཐག་གཅོད་དགོས་པ་ལས་གང་རུང་གཅིག་ལ་མགོ་བོ་གཏན་ནས་སྒུར་མི་རུང༌།མགོ་བོ་ཡོངས་སུ་སྒུར་བ་ནི་འཁོན་ལན་གྱི་དོན་ཡིན།དེ་འདྲ་ཡིན་ཙང༌།འཚོ་བ་ཡག་པོ་ཞིག་ལ་དམིགས་སྐབས་ང་ཚོས་ངེས་པར་དུ་འགྲོ་བ་མིའི་ཚད་ཡོད་པའི་ནུས་པ་དེ་སེམས་ལ་བཅིངས་དགོས།དེར་བརྟེན།ཤེས་ཡོན་གྱི་གལ་ཆེན་རང་བཞིན་ཤེས་དགོས།